
NUÇE JI KURDISTANE 

TÎRMEH 2009 


KURDISTANA TIRKIYE 


BIREN MIRINE (dûmahîk) 

Di destpêka Tîrmeh 2009 de , di dema kolanên li 
navçeya Licê, li Kurdistana Tirkiyê, hestiyên du 
miriyan hatin dîtin. Tê bawer kirin ku ew yên Sadiq 
Ulumaksan û kurrê wî Seyithan in. Di 1997 de, ev her 
du gorî (qurban) ji aliyê hêzên taybetî JITEM, dema ku 
ew diçûn Wêranşarê, hati bûn revandin. Heta nuha, 
haya tukesî ji wan nîn e. 

( netkurd.com , serwext.com , 02.07.2009) 

Cardin di destpêka Tîrmehê de, zarokan nêzîkî 10 
hestiyên serî yên gullekirî li taxa Şabaniyê, li Wanê, 
dîtin. Polîs vekolîna xwe dest pê kir. Ew bawer dike ku 
ev hestî ji gorekê hatine derxistin û li vê taxê tevî axê 
hatin rijandin. 

( netkurd.com , rizgari.org , serwext.com , peyamner.com , 

03.07.2009 ) 

Di 21 Tîrmeh de , bi fermana dozkar (prokuror), li 
Birecikê, parêzgeha Hekarî, kolan dest pê kir. Ev yek, 
piştî nameyeke serbazekî (esker) kevn ku got ku ew 
guwahê (şahid) kuştina 12 kesan di 1994 bû. Ev kes 
hunda bû bûn, piştre hati bûn kuştin û gor kirin. 
(az.ady.nl 23.07.2009) 

NAMÎLKE BI KURDÎ Û TIRKÎ 

Di 06 Tîrmeh 2009 de, şaredarê kurd ê Surê, li bajarê 
Diyarbekirê, Abdullah Demirtaş, dest bi kampanya 
paqijiyê kir. Wî bixwe, li ber her deriyî û li firoşgehan 


(dikkan), namîlke (broşur) li ser vê babetê, bi kurdî û 
tirkî, belav kirin. 

Bi vê kirinê, Demirtaş peyt (isbat) kir ku ew li ber 
fişarên (zaxt) dewleta tirkî sist nabe (ji berê, ew û 
encumana şaredariyê ji sedema belgeyên agahdariyê bi 
kurdî ji karê xwe hati bû dûr xistin). 

( serwext.com , 06.07.2009) 

DI 6 MEHAN DE 131.349 PELIXANDINÊN 
MAFÊN MIROV LI KURDISTANÊ 
Di Tîrmeh 2009 de , şaxa Diyarbekirê ya Rêxistina 
Mafên Mirov rappora xwe ya şeşmehî ya 2009 weşand. 
Ew ji aliyê serokê wê Muharrem Erbay, di 
konfêranseke çapemeniyê de, li eywana rêxistinê, li 
Diyarbekirê, hat pêşkêş kirin. 

Rappor amaje (işaret) dike ku di 6 mehên dawîn de, 
131.349 pelixandinên mafên mirov li Kurdistanê bûne. 
Ji wan, bêparkirina (mehrûmkirin) 112.018 kesan ji 
karta wan a kesk ((karta tibbî), ji bo ku wan deng da 
partiya ku bi awakî ne fermî kurdî ye, DTPê. Û ew 
dibêje jî ku ev pelixandin piştî hilbijartinên dawîn ên 
şaredariyî gelek bêtir bûn û ku ew li girtiyan, jinan, 
baweriyên olî jî bûn. Li dawiyê, rappor dibêje ku jimara 
van pelixandinan li gora salên dawîn du qat bûye. 

( netkurd.com , 10.07.2009) 

Di 13 Tîrmeh 

« Nabucco », ya 


2009 de , projeya boriya gazê 
Asya Navîn-Iraqê, li Ankara, bi 
serokatiya werokwezîrê tirk, Recep Tayyip Erdogan, 
hat wajo (imza) kirin. Di merasîmê de, serokwezîr yan 
nimînendeyên Otrîş (Avusturya, Nêmsa), Bulgarya, 
Hongarya û Rûmanya, û serokê Kommisyona Ewropî, 
Josê Manuel Barroso, amade bûn. Bi ser de jî, 
serokwezîrê Iraqê, serokê Gurcistanê, nimînendeyekî 
Azarbaycanê û nimînendeyê sekreterê Dewletê yê 
amerîkî ji bo Ênêrjiyê beşdarî wê bûn. 

Van welatan ev lihevkirin wajo kir ji bo ku 
altêrnatîvekê ji gaza Rûsya re bibînin. Çarîkê gaza 
xwezayî (tabîî) ku li Ewropa tê bi kar anîn nuha ji 
Rûsya tê. Nelihevkirinek di navbera Rûsya û Ukranya, 
ku xaleke tranzîtê ya bingehî ye, de gelek zarar anîn 
şandina gazê ji Ewropa re. 

Ewê gaz ji Asya Navendî û Kurdistana Iraqê bên şandin 
Ewropa û ewê ji Kurdistana Iraq, Sûriye û Tirkiyê 
derbas bibe. 

"Projeya Nabucco, ku di 2002 de hat dest pê kirin, ewê 
di 2014 bê bi cî anîn. Tê texmîn kirin ku masrafa wê 
ewê 7,9 milar € be. 

( peyamner. com, netku\ m, 13.07.2009; Metro, 



KONSULXANA AMERIKI SEREDANA PARTIYA 
DTPê DIKE 

Di 15 Tîrmeh 2009 de , karbidestên konsulxana amerîkî 
li Adana çûn seredana serokê şaxa Mêrdînê ya partiya 
kurdî DTPê, Davud Bozan. 

Şande ji berpirsiyarê karên ramyarî (siyasî), Kurt B. 
Halberg, û alîkarê danişmendê (muşawir) aborî, L. 
Turner, hat pêk anîn. Her du alî li ser rewşa aborî û 
ramyarî li Kurdistana Tirkiyê peyivîn. 

( avestakurd.net , 16.07.2009) 

BAVEKÎ KURD JI DADGEHÊ DIXWAZE KU 
SIRÛDA NETEWEYÎ LI DIBISTANAN BÊ 
RAKIRIN 

Piştî kampanya rêxistina Mazlum-Der ku rakirina 
sirûda neteweyî ya tirkî „Sonda me“ li dibistanan xwest, 
bavê xwendekarekî kurd, Selahettin Çoban, li bal 
Dadgeha Bilind gilî kir. Wî, bi riya parêzerên (avukat) 
xwe, Abrurrahim Ay û Muzeyyen Boylu, jê re got ku ev 
sirûd pesna tirkîtiye dide û gelên din nizm dike. 

( netkurd.com , 17.07.2009) 

RAPPORA „MINORITY RIGHTS GROUP“ 

Di 17 Tîrmeh 2009 de , rêxistina Minority Rights Group 
(Koma Mafên Hindikayiyan) rappora xwe ya dirêjtirîn 
li ser perwerdê li cihanê weşand. Di beşên li ser 
Tirkiye, Iran û Sûriyê de, rappor dibêje ku li van 
dewletan bitenê zimanên tirkî, farisî û erebî li 
dibistanan bi destûr in û li ser pelixandinên van 
dewletan dipeyive. Û ew balan dikişîne jî rewşa 
Yezîdiyan. 

L avestakurd.net , rizgari. org, kurdistan-news.net , 

17.06.2009) 

LEYLA ZANA TÊ TAWANBAR KIRIN 

Di 27 Tîrmeh 2009 de , dadgeheke tirkî Banû Leyal 
Zana, parlementera kurd a berê, bi salek û 3 meh zîndan 
tawanbar kir. Ev yek ji bo axaftineke ku wê berê 
demeke nêzîk li zanîngeha Soasê, li Londonê, kir, li 
gora bend 7/2 ya zagona cezayî ya tirkî. 

Banû Zana li Londonê goti bû ku ji bo gelê kurd, PKK 
û Öcalan weak dil û mejî ji bo mirovan in ! 
(netkurd.com, avestakurd.net , rudaw.net , Hiirriyet, 

28.07.2009) 

KURDISTANA IRAQÊ 


ÊRÎŞ LI NAVÇEYÊN KURDÎ YÊN EREBKIRÎ 

Di 01 Tîrmeh 2009 de, birêvebirê polîsê Kerkûkê, 
Serhed Qadir, ji ajansa PNA re da zanîn ku erebeke 
mînkirî li taxa Zabê li Kerkûkê, li nêzîkî yekîneyeke 
polis teqiya. Polîsek hat kuştin û 6 sîvîl hatin birîndar 
kirin. 

(peyamner.com, 02.07.2009) 

Di 10 Tîrmeh de , birêvebirê polîsê taxa Azadî li 
Kerkûkê, Bêstûn Qefarî, da zanîn ku çekdarên nenas 
muxtarê taxa Şorêcê, ya bajarê Kerkûkê, Kemal 
Muhammed Şerîf, kuşt. Vekolînek dest pê kir. 
(pukmedia.com) 

Di 31 Tîrmeh de , berpirsiyarekî polîsê Kerkûkê da 
zanîn ku erebeyeke mînkirî li taxa Azadî, li Kerkûkê, 
teqiya. 2 sîvîl hatin kuştin û 22 jî birîndar kirin. 
(pukmedia.com, 01.08.2009) 

RAPPOREKE BRÎTANÎ LI SER KURDISTANA 
IRAQÊ 



Di 14 Tîrmeh 2009 de, şandeke parlementerî ya brîtanî 
« All Party Parlementary Group » rappora xwe li ser 
Kurdistana Iraqê, li parlementa brîtanî, li Londonê 
pêşkêş kir. 

Şanda ku di Nîsan 2009 de çû bû seredana Kurdistana 
Iraqê (seredana 2mîn) ji van kesahiyan pêk hati bû : 
Derek Wyatt, ji partiya karkeran „Labor“; Tobias 
Ellwood, ji partiya konsêrvatîf; Peer Lord û Clement 
Jones, ji partiya lêbêral dêmokrat; Mark Phillips, serokê 
konsêrvatîf yê yeneya (êkîp) Baroness Neville-Jones 
Shadow, wezîra ewlehiyê, û Gary Kent, birêvebirê „A11 
Paty Parliamentary Group“ û yê Hevalên Karker ên 
Iraqê (Labour Firnds of Iraq). Ew rastî berpirsiyarên 
ramyarî û olî, sendîka, rêxistinên jinan ... hati bû. 


Rappor ji 24 rûpelan pêk hatiye û tê de kurteya 
tewsiyeyên Şandê hene : , } Em piştgiriya pêwendiyên 
ramyarî, dîplomatîk û bazarganiyî yên kûrtir û firehtir 
di navbera Brîtanya Mezzin û Herêma Kurdistanê de 
dikin. Biserketina herêmê ewê Iraqê xurttir bike û ev di 
berjewendiya (menfeet) ramyariya derve ya Brîtanya 
Mezzin û aşîtî û ewlehiyê li Rojhilata Navîn de ye“. 
Piştre, rappor dîtina şandê li ser rewşa çandin(ziraet), 
geşt (tûrîsm), perwerde, spor û cuhanan, mafên 
karkeran, ewlehiya derve û hundir, pêwendiyên bi 
Bexdad û Tirkiyê re, nijadkujiya kurdî „Enfal“, alîkarî û 
çavdêriya derve û hindikayiyan (fille, yezîdî) ... 
ravedike. Û ew pirsên gendelî (ruşwet), mafên jinan û 
azadiya çapemeniyê jî amaje (işaret) dike. 

Nimînendeya Hukûmeta Herêma Kurdistana Iraqê li 
Londonê, Banû Beyan Samî Abdulrahman, rappor û 
tewsiyeyên wê baş pêşwazî kirin. Serokê encumena 
bijare ya karên derve ya parlementê, Mike Gapes, û 
nêzîkî 70 nimînendeyên „think tanks“, çapemenî, 
karsazî „business, hukûmet, balyozxane (sefaretxane) û 
civakên kurdî û erebî ku li Brîtanya Mezzin dijîn, 
beşdarî vê civînê bûn. 

(krg.org, peyamner.com, 15.07.2009; pukmedia.com, 

16.07.2009) 

BÎREK Û PARZÛNEKE PÊTROLÊ 

Di 18 Tîrmeh 2009 de, merasîma vekirina bîreke 
pêtrolê li Xormelê, 10 km li Başûrê Hewlêrê, û 
parzûneke (raffinerie) pêtrolê li Xebatê, li Rojavaya 
Hewlêrê, bi beşdarbûna serokwezîrê Kurdistanê, 
Nêçîrvan Berzanî; wezîrê kaniyên sirûştî (tabîî), Aştî 
Hewramî, û balyozê (sefîr) berê yê amerîkî li Iraqê, 
Zalmay Xalid Zad, bû. Ewê borî pêtrola Xormelê ber bi 
parzûna Xebatê, ji bo bikaranîna hundirî, bikişînin. 
(pukmedia.com, _ 18.07.2009; _ avestakurd.net , 

19.07.2009; Al-Hayat, 20.07.2009) 

HILBIJARTIN LI KURDISTANÊ 


Hilbiiartinên varlementerî 



Di 25 Tîrmeh 2009 de , li Kurdistana Iraqê hilbijartinên 
parlementerî û serokî bun. Berê du rojan, nexweş, girtî 
û pêşmerge deng da. 45.000 çavdêr, ku ji wan 350 ji 
Yekîtiya Ewropî, Amerîka û Lîga Erebî, çavdêriya van 
hilbijartinan kir. Rêjeya (nisbet) beşdarbûna dengdêran 
gelek bilind bû, ji 78% bêtir, û hilbijartin bi awakî 
durust derbas bûn. Yekîtiya Ewropî, Amerîka û Lîga 
Erebî ev yek dilniya (te’kîd) kir û pêkanî pîroz kirin. 

Ji bo hilbijartinên serokî 5 namzed (kandîdat) û yên 
parlementerî 24 lîste hebûn. 

Di 29 Tîrmeh 2009 de , Encumena Bilind a Serbixwe ya 
Hilbijartinan encamên dawîn li Bexdadê dan zanîn : 


Hilbiiartinên serokî 

1. MesûdBerzanî 
serokê Kurdistanê) 

2. Kemal Mîrawdalî 

3. Helo Ibrahîm Ehmed 

4. Seffîn Şêx Muhammed 

5. Huseyn Germiyanî 


69,57% (cara 2mîn dibe 



2 . 


3. 

4. 

5. 

6 . 

7. 

8 . 
9. 



anê : 0,18% 


I. Lîsta Kurdistanî 57,34%. Ew ji her du 

partiyên mezzin, Partî Dêmokratî Kurdistan 
« PDK », a Mesûd Berzanî, û Yekîtî Niştimanî 
Kurdistan, a Celal Talabanî, pêk hatiye. 

Goran 23,75%. Ew ji aliyê 

Noşîrwan Mustafa, ku ji Yekîtî Niştimanî 
veqetiyaye, hatiye pêk anîn. 

Lîsta Xizmetguzarî û Sazkarî : 12,8%. Ew ji 
partiyan, du islamî û 2 marksîst, pêk hatiye. 

Bizava Islamî ya Kurdistanê : 1,45% 

Bizava Dêmokratîk a Tirkmenî ya Kurdistane 
0,99% 

Lîsta Azadî û Edaleta Civakî : 0,82% 

Encumena Gelê Kildanî, Suryanî û Aşûrî : 0,58^ 
Sazkariya Turkmenî : 0,38% 

Rafideyn (Mêzopotamya) : 0,3% 

10. Aram Şahîn Dawûd (Ermenî) : 0,22 

II. Tirkmenên Hewlêrê : 0,21% 

12. Partiya Karker û Rencderên Kurd 

13. Yosen Serkîsyan (Ermenî) : 0,15% 

14. Partiya Parêzgarên Kurdistanê : 0,13% 

15. Lîsta Bizava Sazkariya Kurdistanê : 0,11% 

16. Yekîtiya Neteweyî ya Dêmokrat a Kurdistanê : 

0 , 10 % 

17. Gencên Serbixwe : 0,10% 

18. Yekîtiya Neteweyî ya Dêmokratîk a Kurdistanê : 

olw 

19. Kildana Yekgirtû : 0,09% 

20. Hukmê Zatî yê Kildanî, Suryanî û Asûrî : 0,09% 

21. Ayindeya Geş bo Kurdistanê : 0,05% 

22. Işxan Serkîsyan (Ermenî) : 0,05% 

23. Partiya Destûra Iraqê : 0,04% 

24. Bêaliya Tirkmenî : 0,02% 

Li Parlementa Kurdistanê 111 kursî hene. Berê 
hilbijartinan, wê biryar stendi bû ku 11 ji wan bide 
hindikayiyan : 5 ji Tirkmenan, 5 ji Asûrî-Kildaniyan û 1 
ji Ermeniyan re. 

(Malper û Têlêvîzyonên kurdî, ro jnameyên erebî û tirkî, 

30.07.2009) 

SEREDANA WEZÎRÊ AMERÎKÎ YÊ PARASTINÊ 

Di 29 Tîrmeh 2009 de , piştî seredana Bexdadê, wezîrê 
amerîkî yê parastinê, Robert Gates, çû Kurdistanê û tê 
de rastî serok Mesûd Berzanî hat. Amanca seredana wî 
nemaze giftûbêjkirina nelihevkirinên di navbera 
hukûmetên Herêma Kurdistanê û ya Bexdadê de li ser 
navçeyên erebkirî, pêtrol û erkê pêşmergan bû. 
(peyamner.com, _ aknews.com, _ netkurd.com, 

avestakurd.net, 29.07.2009) 

KURDISTANA ÎRANÊ 


BIDARVEKIRINA 3 KURDAN 

Di 17 Hezîran 2009 de , Kurdek, Huseyn Sebûrî, li 
zîndana navendî ya Sinê, li Kurdistana Iranê, hat bi dar 
ve kirin. 

Piştî ku ew bi kuştinê hati bû tawanbar kirin, Sebûrî di 
2005-2006 de reviya bû Kurdistana Iraqê, piştre 
vegeriya bû îranê û tê de 4 salan li zîndanê ma bû. Mafê 
wî ne bû ku parêzerekî (avukat) bigire. 

( hra-iran.org , 02.07.2009) 

Di 09 Tîrmeh de , Mahmûd Mahmûdpûr li zîndana 
navendî ya Neqadê, li Kurdistana Iranê, hat bi dar ve 
kirin. Heta nuha tukes sedema vê kuştinê nizane. 

( hra-iran.org , 15.07.2009) 

Di 12 Tîrmeh 2009 de , piştî derbaskirina 5 salan li 
zînadê, Yûnis Aqayan li zîndana Urmiyê, li Kurdistana 
îranê, ji bo ku wî bi ola „Yarî“ bawer dikir, hat bi dar 
ve kirin. 

( hra-iran.org , 19.07.2009) 

TAWANBARKIRINA ROJNAMEVANEKÎ 
Di 01 Tîrmeh 2009 de, rojnamevanê kurd, Adnan 
Hasanpûr, bi 10 sal zîndan hat tawanbar kirin. Di 2007 
de, ew ji aliyê dadgeha şoreşgerî ya Merîwanê, li 
Kurdistana îranê, bi hukmê îdamê, ji bo „çalakiyên li 
dijî ewlehiya neteweyî, sîxurkirin (casûsîtî) û 
propaganda veqetînxwaz“ , hati bû tawanbar kirin. Piştî 
kampanyake navneteweî, biryar hat stendin ku ew ji 
nuh de bê dadgeh kirin. Ew nuha li zîndana Sinê ye. 
Rêxistina Reporterên Bê Sînor banga azadkirina wî kir. 

( netkurd.com , 03.07.2009) 

SERSALIYA 20mîn A KUŞTINA DR. QASIMLÛ 
LI OTRÎŞÊ 



Di 13 Tîrmeh 1989 de , Dr. Abdulrahman Qasimlû, 
sekreterê giştî yê Partî Dêmokratî Kurdistana Iranê 
(PDKÎ), tevî du hogirên xwe, Abdullah Qaderî Azarî û 


Fadil Resûl, ji aliyê « diplomatên » îranî li Viyenna, li 
Otrîşê (Avusturya, Nêmsa), hat kuştin. 



Her du alî ji bo giftûbêjkirina mafên Kurdên îranê 
civiya bûn, lê nimînendeyên Komara Islamî ya Iranê 
kujer (qatil) derketin ! Li gel peytên (isbat) bêgûman, 
hukûmeta otrîşî ne hişt ku dadî (edalet) vekolîna (ankêt) 
xwe li ser vê babetê çêke. 

Di Gulan 2009 de , parlementerekî otrîşî, Peter Pilz, 
serokê nuha yê îranî, Mahmûd Ahmedî Nejad, bi vê 
kuştinê tawanbar kir. Wî li mêdyayan guwahiya 
(şehadet) bazarganekî çakkan ên alman, ku tê de îlan 
dike ku hema berê vê kuştinê wî di Tîrmeh 1989 de çek 
da bûn vî serokî belav kir. U wî got jî ku wî 6 çekkên 
sivik bi riya balyozxana (sefaretxane) Iranê li Vyênna 
dan. PDKÎ jî Ahmedî Nejad bi vê kuştinê tawanbar 
dike. Hukûmeta Iranê hergav ev yek inkar kiriye. 
(azady.nl 12.07.2009) 

Dr. Qasimlû di 1930 de li Urmiyê, li Kurdistana îranê, 
bû bû. Wî li zanîngehên Parîs û Pragê xwendi bû. Piştî 
stendina doktorayekê di zanînên aborî de, ew li van 
zanîngehan bû mamoste. Piştî ketina Şahê îranê, Dr. 
Qasimlû vegeriya Kurdistana îranê û tê de, li serê 
partiya xwe, şerrekî çekdarî li dijî rejima Komara Islamî 
kir. 

Sersaliya 20mîn a kuştina vê kesahiya (şexsiyyet) kurdî, 
ku bi sifetên xwe yên mirovî û ronakbîrî yên bilind 
navdar e, li Kurdistana îranê û hema li herderê Ewropa 
hat kirin. 

(Buroya Kurdt 13.07.2009) 

BOMBEKIRINA KURDISTANA IRAQÊ 

Di 17 Tîrmeh 2009 de , firokeyên îranî gundên Mîrka 
Dukan, Lolan û Kila Şîn, ên navçeya Soranê, li 
Kurdistana Iraqê, bombe kirin. Kesek bi giranî birîndar 
bû. Di heman (eynî) demê de, çiyayên li dora gundên 
Razga û Mardo, li navçeya Pişderê, hatin bombe kirin. 
Zararên maddî bûn û rûniştevan tirsiyan. 

( pukmedia.com , azady.nl 18.07.2009) 

RAGIRTINEN GIRSEYI 

Di 22 Tîrmeh 2009 de , buroya pêwendiyên 
navneteweyî ya Patî Dêmokratî Kurdistana Iranê 
(PDKI), ku li Fransa ye, daxuyaniyeke çapemeniyê 
weşand û tê de ragirtinên girseyî li Kurdistana îranê, 
nemaze li bajarên Mahabad, Bokan û Saqezê, di 14 
Tîrmeh 2009 de, riswa kirin. Ev yek piştî girtina 
firoşgehan (dikkan) ji aliyê bazarganên kurd di 13 
Tîrmeh 2009 de, ji bo 20mîn sersaliya kuştina Dr. 
Qasimlû (li jor binêre). Daxuyanî bangî UN û rêxistinên 
navneteweyî dike ku li hemberî van ragirtinan rawestin. 

FOTOYEKE DÎROKÎ YA 30 SALÎ 



Di 27 Sibat 1979 de , fotoyeke ku gullekirina 11 xortên 
kurd li nêzîkî firokexaneya Sinê, li Kurdistana îranê, 
nîşan dide li hemî cihanê gerriya. Ew ji aliyê fotokêş 
Cihangîr Remzîzade, li bin navekî derewîn, hati bû 
kişandin û piştre ji aliyê Ajansa Unites Press hati bû 
belav kirin. Di 1980 de, vê fotoyê xelata mezzin a 
Pulizerê stend. Fotokêş bitenê di 2006 de navê xwe yê 
rast aşkere kir. 

( avestakurd.net , 18.07.2009) 

XWEPÊŞANDANEKE MEZZIN LI URMIYÊ 

Polîsê îranî ku li mîlîtanên PJAKê (şaxa îranî ya PKKê^ 
digerriya ket malekê li Urmiyê û tê de xwediyê xanî û 
kurrî wî yê 6 salî kuştin. Bi hezaran kes li kuçan xwe 
pêşan da (meşiyan) û duruşmên (slogan) li dijî Komara 
Islamî avêtin. 

( dvestakurd.net , 21.07.2009 ; riz. 



RAGIRTINA XWENDEKAREKI 

Di 27 Tîrmeh 2009 de , hêzên ewlehiyê li Kirmanşahê 
Saman Valadbegî, xwendekar û çalakvan li dibistana 
endaziyê (hendese) li Kirmanşahê, ragirt. Ev yek, ji bo 
ku wî di wê rojê de bi hinceta bîranîna kuştina 
xwendekarekî, Kyanûs Asa, di dema pevçûnên ku piştî 
hilbijartinên serokî li îranê bû, { 

( hra-iran.org , 28.07.2009) 


peyivi. 


KURDISTA 


KUŞTINA DU SERBAZEN KURD 
Di 29 Hezîran 2009 de , xortekî kur< 
Muhammed Hillê, ji bajarê Kobanî, di 
destpêkirina xizmeta leşkerî hat kuşti 
( dvestakurd.net , 01.07.2009) 




Di 08 Tîrmeh de , serbazekî (esker) din, Muhammed 
Omer Xidir, ji bajarê Dirbêsiyyê, di dema xizmeta 
leşkerî li Humsê de hat kuştin, Rêxistina Kurdî ji bo 
Parastina Mafên Mirov û Azadiyên Giştî, DAD, da 
zanîn. 

Li gora malpera entêrnêtê Serwe, ji dema serhildana 
kurdî di 2004 de, 24 serbazên kurd hatine kuştin. 

( dmude.com , avestakurd.net , 09.07.2009 ; netkurd.com , 

21.07.2009) 


REXISTINEKE ALMANI SURIYE TAWANBAR 
DIKE 

Di Tîrmeh 2009 de , rêxistina almanî « Rêxistina ji bo 
Parastina Gelên Tehdîdkirî», ku li Göttingenê ye, 
namîlkeyeke (broşur) bi navê « Kurdên Sûriyê hatine 
pelixandin » belav kir. Ew tê de ramyariya (siyaset) 
erebkirinê ji 1962 de, ragirtina siyasetvan û parêzerên 
mafên mirov, kuştina serbazên kurd di dema xizmeta 
leşkerî de û lihevkirineke nuh di navbera Almnya û 
Sûriyê de ji bo vegerandina 7.000 penaberên sûrî, ku 
piraniya wan Kurd in, bo Sûriyê teşhîr dike. 

( rizgari.org , avestakurd.net , 20.07.2009) 

NUÇEYEN ÇANDI YEN KURDI 


KURDEKI SEDSALI 

Di destpêka Tîrmeh 2009 de, Kurdekî Tirkiyê, Nuri 
Öztlinç, 125 saliya xwe pîroz kir. Ew li Beytulşebabê di 
1885 de bûye û saxiya wî gelek baş e. Li gora wî, ev bi 
saya jiyana di nav xwezayê (tebîet) de û xwarin û 
vexwarina baş : heşînayî, mast, goşt û ava hênik. 

Nuri Öztunç 8 zarok, 45 nevî û 20 zarokên neviyên wî 
hene. Di dirêjayiya jiyana xwe de, wî 3 şah, 11 
serokkomar û 60 hukûmet dîtin. 

( avestakurd.net , serwext.com , 04.07.2009) 

ROJNAMEYEKE KURDÎ YA NUH LIJAPONÊ 

Rojnameyeke nuh a hefteyî ya kurdî ya 4 rûpelî, 
Peyman, bi zimanê japonî ji aliyê Rêxistina Hevaltiya 
Kurdistan û Japonê tê weşandin. Rûpela pêşîn bi ingilîzî 
û her sê rûpelên din bi kurdî û japonî ne. 

Di hejmara xwe ya pêşîn de, rojname li ser pêwendiyên 
di navbera Kurdan û Japoniyan de dipeyive û balan 
dikişîne rewşa Kurdan li Japonê. Vê rêxistinê par li 
Hewlêrê buroya xwe vekiri bû û şaxeke wê li Tokyo 
heye. 


RÛSYA OLA YEZÎDÎ NAS DIKE 
Di Tîrmeh 2009 de , li ser daxwaziya Kurdên Yezîdî ku 
li Rûsya dijîn, hukûmeta rûsî ev ol bi awakî fermî 
(resmî) nas kir. Ev yek piştî vekolîneke (ankêt) 
encumeneke pispor û danişmendan (muşawir), ku ji 
aliyê wezareta dadê (edalet) hat pêk anîn. 

Vê encumenê rapporek amade kir û tê de amaje (işaret) 
kir ku Yezîdîtî ji sedsala 14-15 de heye, ku ew di bin 
kartêkirina (te’sîr) Zerdeştî, Filletî û Islamê de ye û ku 
oleke kevn a Mêzopotamya ye. 

Rappor dibêje ku ji sedema pelixandina wan, Yezîdî îro 
li Kurdistana Iraqê, Tirkiye, îran, Sûriye, Ermenistan, 
Almanya, Kanada û Amerîka belav bûne. Ew texmîn 
dike ku jimara wan nêzîkî 2 milyon e. 

(netkurd.com, avestakurd.net , 23.07.2009) 

PIRTÛKÊN EWROPÎ TÊN WERGERANDIN 
KURDÎ 

Di Tîrmeh 2009 de , weşanxana Lîsê, ku li Diyarbekirê 
ye, bi alîkariya konsulxana Swêdê li Istanbûlê, dest bi 
wergerandina pirtûkên ewropî yên girîng bo kurdî kir. 
Wê nuha 4 pirtûkên nivîskara swêdî ya navdar Asa Lind 
wergerandin. 


Berpirsiyara rojnamê, Sena Çelik, got ku ew gelek 

dereng derketiye û ku ewê pêwendiyên aborî, ramyarî û (serwext.com, 24.07.2009) 
çandî di nav her du gelan de xurttir bike. 

(netkurd.com, 10.07.2009) DU ZAROKÊN KURD DI YARIYEKE MUZÎKÊ 

DE LI SÛRIYÊ BI SER KETIN 

PIRTÛKEKE HELBESTAN BI ALMANÎ 

Pirtûka helbestan a helbestbanê kurd ê Iraqê, Şêrko 
Bêkes, „Mêvanê Payîzê 44 , bi almanî „Der Gast Des 
Herbstes“ ji aliyê weşanxana Berfîn hat weşandin. 

Wergerandina ji kurdî bo almanî ji aliyê Sîrwan Rehîm 
û Karin-Sarah hat kirin. 121 rûpelên wê hene. 

(avestakurd.net, 15.07.2009) 

Şêrko Bêkes helbestvanekî navdar e. Ew bi salan li 
sirgûnê, li Swêdî, jiya. Dema ku Kurdistana Iraqê ji 
Saddam Huseyn rizgar bû, vegeriya welatê xwe û bû 
wezîrê çandê. 

(Buroya Kurdî, 16.07.2009) 

YANEYEKE KURDÎ YA FUTBOLÊ LI IRAQÊ BI 
SER DI KEVE 

Di 15 Tîrmeh 2009 de , di maçeke futbolê de, yaneya 
(êkîp) kurdî ya Hewlêrê li dijî yaneya Necefê, bi 3-2 bi 
ser ket. Ev cara 3mîn de ku ev yane di lîzên Iraqê de bi 
ser dikeve. 

(peyamner.com, _ netkurd.com, _ avestakurd.net , 

16.07.2009) 



Di Tîrmeh 2009 de , li Sûriyê yariyeke (musabaqa) 
muzîkî ji bo zarokan, li hemî welat, bû. Du zarokên 
kurd, keçek „Janda“, 10 salî (akkordêon), û kurrek 
„Lewend“, 11 salî „tenbûr“, ên yekemîn derketin. Ew ji 
bajarê Amûdê, li Kurdistan Sûriyê, ne û mamosteyê 
wan, Selaman Şêxê, jî kurd e. 

(avestakurd.net, 27.07.2009) 

XWENDINA HELBESTÊN FEQIYÊ TEYRA 
Di 26 Tîrmeh 2009 de, li „Fêstivala Çand û Hunerê ya 
bajarê veşartî Muksê“, li parêzgeha Wanê bû. 
Parlementereke partiya desthilatê AKPê, Gulşen Orhan, 
helbestên helbestvanê navdar Feqiyê Teyra, bi 
amadebûna wezîrê dewletê Egemen Bagiş, parêzgarê 
(walî) Wanê û kesahiyên din, xwendin. 

(netkurd.com, 27.07.2009) 


Feqiyê Teyra (navê wî yê rast Mehemed Feqî ye) li 
sedsala 14mîn Piştî Zayînê jiya. Ew helbestvanekî lîrîkî 
yê mezzin bû. Wî zimanê çivîkan dizanî bû, loma navê 
wî hat kirin „Feqiyê Teyra“. Ew yek ji kesên pêşîn ku 
nedadiyê (neheqî) li gelê kurd teşhîr dikir bû. 

(Buroya Kurdî, 28.07.2009) 


BRUSSELS HOOF DSTEDE LljK GEWEST 

VLAAMSE GEMEENSCHAPSCOMMISSIE 


Ev bulten, bi alîkariya Vlaamse Gemeenschapscommissie (VGC), bi kur , hollandî û ingilîzî 

hatiye weşandin. 

